Ryan Giggs

**Ryan Joseph Giggs** (født **Ryan Joseph Wilson** 29. november 1973) er en britisk fotballtrener og tidligere fotballspiller som senest var landslagstrener for .

Han er tidligere assisterende manager for Manchester United, men skilte vei med klubben da han ikke ble tilbudt samme rolle som assistent trener under Mourinho. Han er for tiden medeier i klubben Salford City FC, der han og de tidligere Manchester United-spillerne Paul Scholes, Nicky Butt, Phil Neville, David Beckham og Gary Neville alle eier 10 % hver. De resterende 40% eies av Peter Lim, en langtidsfan av Manchester United. Ryan Giggs spilte for Manchester United hele sin profesjonelle karriere som aktiv fotballspiller. Han spilte mest venstre flanke på midtbanen, men kunne også spille i andre midtbaneposisjoner og i angrep. Giggs spilte for Englands skoleguttlag som ung, men siden han, foreldrene og tre av besteforeldrene er walisere valgte han å spille for . Hans farfar er fra Sierra Leone.

## Biografi
Ryan Giggs' fødenavn er *Ryan Joseph Wilson*, men han tok morens etternavn da foreldrene skilte lag. Han viste at han hadde potensial til å nå langt fra ung alder, og at han var en allsidig spiller som kunne spille godt i alle posisjoner på banen.

Etter å ha prøvespilt for Manchester City som 14-åring, ble han oppdaget av en av Manchester Uniteds lokale talentspeidere, som rapporterte til Alex Ferguson at Giggs var en spesielt talentfull ung fotballspiller. Ferguson møtte opp personlig hjemme hos Giggs for å be ham om å spille for Manchester Uniteds ungdomslag, noe Giggs takket ja til. To år senere, den 9. juli 1990, skrev han læreguttkontrakt, og på 17-årsdagen signerte han proffkontrakt med Manchester United. Han debuterte for a-laget 2. mars 1991 mot Everton som innbytter for Denis Irwin hjemme på Old Trafford, og fikk sin første kamp fra start mot Manchester City 4. mai samme året, der han også ble kreditert scoringen som gjorde ham til matchvinner i den kampen.

I både 1992 og i 1993 ble han kåret til PFA Young Player of the Year, og er den eneste sammen med Robbie Fowler, Wayne Rooney og Dele Alli som har vunnet denne prisen to ganger.

Giggs har rekorden for flest seriemesterskap i England med tretten mesterskap. Det første kom i 1993 og det siste i 2013. Han er også engelsk fotballs mestvinnende spiller med 35 vinnermedaljer. I Mesterligafinalen i 2008 gikk han forbi Bobby Charltons klubbrekord med 759 opptredener for United.

Giggs fikk oppgaven som midlertidig spillende manager for Manchester United, etter at David Moyes fikk sparken 22. april 2014. Da Louis van Gaal ble ansatt som manager for klubben 19. mai 2014, fikk Giggs jobben som assisterende manager. Denne stillingen hadde Giggs ut 2016-sesongen fram til van Gaal fikk sparken og ble erstattet av José Mourinho.    

Giggs ble utnevnt offiser av Order of the British Empire i 2007.

Da han debuterte for det walisiske landslaget 16. oktober 1991 som innbytter mot  ble han med sine 17 år og 321 dager tidenes yngste walisiske landslagsspiller.

## Karrierestatistikk
### Manchester United



(Per 19. mai 2014)
* 1*Inkludert gamle 1. divisjon*
* 2*Inkludert [[Mesterligaen i fotball for menn|Mesterligaen]], [[Cupvinnercupen i fotball for menn|Cupvinnercupen]] og [[UEFA-cupen i fotball for menn|UEFA-cupen]]*
* 3*Inkludert [[Charity Shield]]/[[Community Shield]], [[UEFA Supercup]], [[Intercontinental Cup]] og [[VM i fotball for klubblag]]*

### ' landslag

### [[Storbritannias herrelandslag i fotball|Storbritannia]] – [[Fotball under Sommer-OL 2012 – Menn|Sommer-OL 2012]]

## Meritter
### Titler med [[Manchester United]]
* Premier League – **(13)**: 1992/93, 1993/94, 1995/96, 1996/97, 1998/99, 1999/00, 2000/01, 2002/03, 2006/07, 2007/08, 2008/09, 2010/11 og 2012/2013
* Mesterligaen – **(2)**: 1998/99 og 2007/08 
* FA-cup – **(4)**: 1994, 1996, 1999 og 2004 
* FIFA Club World Cup – **(1)**: 2008 
* Intercontinental Cup – **(1)**: 1999 
* UEFA Super Cup – **(1)**: 1991 
* Den engelske ligacupen – **(4)**: 1992, 2006, 2009 og 2010 
* Charity Shield/Community Shield – **(9)**: 1993, 1994, 1996, 1997, 2003, 2007, 2008, 2010 og 2013

**Andre meritter med Manchester United**
* Premier League – Andreplass: 1991/92, 1994/95, 1997/98, 2001/02 og 2011/12
* Mesterligaen – Finalist: 2009 og 2011
* FA-cup – Finalist: 1995, 2005 og 2007
* Den engelske ligacupen – Finalist: 1993
* UEFA Super Cup – Finalist: 1999 og 2008
** FA Youth Cup – Vinner: 1992

### Individuelle utmerkelser
* PFA Player of the Year i 2009
* PFA Young Player of the Year i 1992 og 1993.
* Beste europeiske U-21 spiller: (1993)
* Kom med i English Football Hall of Fame, 2005

**Rekorder (utvalg)**

* Flest vinnermedaljer i engelsk fotball med 35 (inkludert Premier League, FA-cupen, Ligacupen, Mesterligaen, FIFA Club World Cup, Intercontinental Cup, Charity Shield/Community Shield og UEFA Super Cup)
* Har vunnet den øverste divisjonen i England 13 ganger, og er den eneste av Manchester Uniteds spillere som har vært med på samtlige av klubbens ligatriumfer i Premier League.
* Flest spilte kamper i Premier League, med 632. (per 19. mai 2014)
* Den eneste spilleren som har spilt i 22 Premier League-sesonger på rad
* Den eneste spilleren som har skåret i 21 Premier League-sesonger på rad
* Den eneste spilleren som har skåret i 17 Mesterliga-turneringer (hvorav i 11 turneringer på rad, fra 1996–97 til 2006–07)
* Den eldste spilleren som har skåret i Mesterligaen (37 år og 289 dager) da han skåret mot Benfica 14. september 2011.
* Flest skåret mål av en britisk spiller i europacup-kamper (ikke inkludert kvalifiseringskamper).
* Flest spilte kamper for Manchester United.
* Den første Manchester United-spilleren som nådde 100 skåret mål i Premier League for klubben.
* En av fire Manchester United-spillere som har vunnet Mesterligaen to ganger (de tre andre er Paul Scholes, Gary Neville og Wes Brown).
* En av to Manchester United-spillere som har vunnet Premier League minst ti ganger (den andre er Paul Scholes).

### Karriere som spiller (alle turneringer)
*Per [[19. mai]] [[2014]]*

## Referanser


## Eksterne lenker
* 
* 
* 
* 
*  Ryan Giggs' profil på manutd.com